На основу члана 33. Закона о буџетском систему Републике Српске („Cлужбени гласник Републике Српскe”, бр. 121/12, 52/14, 103/15 и 15/16) и члана 38. и 86. Статута општине Пале (”Службене новине Града Источно Сарајево’’,бр. 17/17, 18/17 и 9/21 ), Скупштина општине Пале на сједници одржаној 21. октобра 2022. године, д о н и ј е л а ј е:

**О Д Л У К У**

**О ИЗМЈЕНАМА И ДОПУНАМА ОДЛУКЕ О ИЗВРШЕЊУ БУЏЕТA ОПШТИНЕ ПАЛЕ ЗА 2022. ГОДИНУ**

I

У Одлуци о извршењу буџета општине Пале за 2022. годину број 01-022/221 од 27. децембра 2021. године („Службене новине Града Источно Сарајево“, број 28/21), члан 2. мијења се и гласи:

„Средства буџета распоређују се у двије оперативне јединице и то:Оперативна јединице I: Општинска управа у износу од 18.349.900 КМ и Оперативна јединица II: Остали корисници буџета општине у износу од 3.650.100 КМ.

Средства за оперативну јединицу I: Општинска управа распоређена су на следеће потрошачке јединице: Скупштину општине у износу од 391.900 КМ, Општинска управа у износу од 6.175.000 КМ, Програм подстицаја развоја у износу од 229.100 КМ, Стамбено комунални послови у износу од 1.184.000 КМ, Програм изградње и уређења простора у износу од 6.853.100 КМ, Програм употребе накнада по Закону о шумама у износу од 1.276.700 КМ и Остала буџетска потрошња у износу од 2.240.100 КМ .

Средства за оперативну јединицу II: Остали буџетски корисници распоређена су на следеће потрошачке јединице: ЈУ „Центар за социјални рад“ у износу од 1.397.400 КМ, ЈУ Дјечији центар „Буба мара“ у износу од 1.189.500 КМ, ЈУ „Културно-спортски центар“ у износу од 740.600 КМ , ЈУ „Народна библиотека“ у износу од 41.800 КМ и ЈУ „Туристичка организација општине Пале“ у износу од 280.800 КМ.

Укупна буџетска потрошња мора бити уравнотежена са укупним буџетским средствима.

II

Члан 15. мијења се и гласи:

„Средства буџетске резерве износе 270.000 КМ и чине 1,43 % планираног укупног прихода буџета општине Пале за 2021. годину, што је у складу са чланом 44. Закона о буџетском систему Републике Српске“.

III

Ова одлука ступа на снагу осмог дана од дана објављивања „Службеним новинама града Источно Сарајево“.

 Број:01-022/169 ПРЕДСЈЕДНИК

 Пале 21. октобар 2022. године Скупштине општине Пале

 Дамјан Шкипина